Mesajul de Crăciun al Papei Francisc, plin de iubire și speranță.
Papa Francisc a transmis un mesaj de Crăciun. Anul acesta, din pricina pandemiei, doar 200 de credincioşi au putut intra în basilică. "Doar iubirea lui Iisus ne transformă viaţa şi ne vindecă rănile profunde" afirmă Papa Francisc.
În anii obişnuiţi, Piaţa Sf. Petru şi basilica erau asaltate de cetăţeni ai Romei şi de turişti din toată lumea. Anul acesta, din pricina pandemiei, doar 200 de credincioşi au putut intra în basilică şi toată lumea a purtat măşti.În mesajul său, Papa Francisc a vorbit despre importanţa Crăciunului."De multe ori auzim că cea mai mare bucurie pe care o avem în viaţă, este naşterea unui copil. Este ceva extraordinar, care schimbă totul. Doar iubirea lui Iisus ne transformă viaţa şi ne vindecă rănile profunde. Un copil ne face să ne simţim iubiţi, dar ne şi învaţă ce este iubirea. Dumnezeu s-a întrupat, luând chip de om ca să ne încurajeze să ne iubim aproapele", a spus Papa.Papa Francisc a transmis tuturor cât de important este să avem grijă unii de alţii şi să nu uităm că fiecare dintre noi este manifestarea unui miracol.